Stanovisko Komisie podľa článku 251 ods. 2 tretí pododsek písm. c) Zmluvy o ES k zmenám a doplneniam Európskeho parlamentu k spoločnej pozícii Rady týkajúcej sa návrhu rozhodnutia Európskeho parlamentu a Rady, ktorým sa ustanovuje druhý akčný program Spoločenstva v oblasti zdravia (2007 - 2013) ktorým sa mení a dopĺňa návrh Komisie podľa článku 250 ods. 2 Zmluvy o ES /* KOM/2007/0485 v konečnom znení - COD 2005/0042A */





[pic] | KOMISIA EURÓPSKYCH SPOLOČENSTIEV | Brusel, 30.8.2007x KOM(2007) 485 v konečnom znení 2005/0042A (COD) STANOVISKO KOMISIE podľa článku 251 ods. 2 tretí pododsek písm. c) Zmluvy o ES k zmenám a doplneniam Európskeho parlamentu k spoločnej pozícii Rady týkajúcej sa návrhu rozhodnutia Európskeho parlamentu a Rady, ktorým sa ustanovuje druhý akčný program Spoločenstva v oblasti zdravia (2007 - 2013) KTORÝM SA MENÍ A DOPĹŇA NÁVRH KOMISIEpodľa článku 250 ods. 2 Zmluvy o ES 2005/0042A (COD) STANOVISKO KOMISIE podľa článku 251 ods. 2 tretí pododsek písm. c) Zmluvy o ES k zmenám a doplneniam Európskeho parlamentu k spoločnej pozícii Rady týkajúcej sa návrhu rozhodnutia Európskeho parlamentu a Rady, ktorým sa ustanovuje druhý akčný program Spoločenstva v oblasti zdravia (2007 - 2013) Postup spolurozhodovania Druhé čítanie 1. Úvod V článku 251 ods. 2 tretí pododsek písm. c) Zmluvy o ES sa ustanovuje, že Komisia má predložiť stanovisko k zmenám a doplneniam navrhnutým Európskym parlamentom v druhom čítaní. Stanovisko Komisie k zmenám a doplneniam navrhnutým Parlamentom sa uvádza nižšie. 2. Súvislosti Návrh KOM (2005) 115, v konečnom znení[1], bol predložený Európskemu parlamentu a Rade 15. apríla 2005 v súlade s postupom spolurozhodovania podľa článku 251 Zmluvy o ES. Výbor regiónov predložil svoje stanovisko 16. februára 2006[2]. Európsky hospodársky a sociálny výbor predložil svoje stanovisko 14. februára 2006[3]. Európsky parlament vyjadril svoje stanovisko v prvom čítaní 16. marca 2006. Návrh KOM(2006) 234, v konečnom znení[4], zmenený a doplnený podľa článku 250 ods. 2 Zmluvy o ES, bol predložený Európskemu parlamentu a Rade 24. mája 2006. Po predložení stanoviska Európskeho parlamentu a podľa článku 251 ods. 2 Zmluvy o ES, potom, ako bola dosiahnutá politická dohoda 30. novembra 2006, prijala Rada 22. marca 2007 spoločnú pozíciu[5]. Oznámenie Komisie o spoločnej pozícii KOM(2007) 150 bolo prijaté 23. marca 2007. Európsky parlament prijal svoju pozíciu v druhom čítaní 10. júla 2007. 3. Účel návrhu Účelom programu je prispieť k ochrane zdravia a bezpečnosti občanov prostredníctvom osobitných akcií v oblasti zdravia. Umožňuje EÚ dopĺňať, podporovať politiky členských štátov a pridávať im hodnotu, a tak prispieva k zvýšenej solidarite a prosperite v EÚ ochranou a podporou zdravia a bezpečnosti ľudí a skvalitnením verejného zdravia. Program na roky 2007 - 2013 bude mať tri hlavné ciele: zlepšiť zdravotné zabezpečenie občanov, podporovať zdravie, získavať a šíriť informácie a poznatky o zdraví. Tieto ciele sa dosiahnu prostredníctvom kombinácie akcií a nástrojov podľa priorít stanovených v ročných pracovných plánoch. 4. Stanovisko komisie k zmenám a doplneniam Európskeho Parlamentu 4.1. Všeobecne: Európsky parlament prijal 10. júla 2007 kompromisný balík, na ktorom sa dohodol s Radou s cieľom dosiahnuť dohodu v druhom čítaní. Obavy Parlamentu sa zohľadnili vykonaním úprav textu programu, pričom sa zachoval duch upraveného návrhu Komisie. Komisia prijíma všetky zmeny a doplnenia. Kompromisný výsledok sa ľahšie dosiahol vďaka trojstrannému vyhláseniu, ktoré cituje pravidlá rozpočtovej flexibility pre programy EÚ podľa medziinštitucionálnej dohody (článok 37) v prospech programu zdravia (pozri prílohu). 4.2 Zmenený a doplnený návrh Podľa článku 250 ods. 2 Zmluvy o ES Komisia mení a dopĺňa svoj návrh, ako sa uvádza vyššie. PRÍLOHA TROJSTRANNÉ VYHLÁSENIE TÝKAJÚCE SA DRUHÉHO PROGRAMU SPOLOČENSTVA V OBLASTI ZDRAVIA NA ROKY 2007 - 2013 Európsky parlament, Rada a Komisia: - sú spoločne toho názoru, že na účely 2. akčného programu Spoločenstva v oblasti zdravia (2007 – 2013) musia byť poskytnuté finančné prostriedky, ktoré umožnia jeho úplnú implementáciu; - upozorňujú na článok 37 medziinštitucionálnej dohody o rozpočtovej disciplíne a riadnom finančnom hospodárení[6], v ktorom sa ustanovuje, že rozpočtový orgán a Komisia sa zaväzujú, že sa neodchýlia od rozpočtu o viac ako 5 %, ak sa nevyskytnú nové, objektívne, dlhodobé okolnosti, pre ktoré sú dané osobitné dôvody. Akékoľvek navýšenie spôsobené takouto odchýlkou musí zostať v rámci existujúceho stropu príslušnej rozpočtovej kapitoly; - ubezpečujú o svojej ochote vhodným spôsobom hodnotiť osobitné potreby a okolnosti programu zdravia v ročnom rozpočtovom konaní. Ú. v. EÚ C 172, 12.7.2005 Ú. v. EÚ C 192, 16.08.2006 Ú. v. EÚ C 88, 11.04.2006 Ú. v. EÚ C 303, 13.12.2006 Ú. v. EÚ C 103E, 8.5.2007. Ú. v. EÚ C 139, 14.6.2006.